साथ ही राकेश वर्मा शांतिमन में शिल्पकला का प्रशिक्षण देने की सुविधा देते हुए कहते हैं कि आज तक इस तरह के प्रशिक्षण को निःशुल्क प्रदान करने का प्रस्ताव किसी ने नहीं दिया है। वे शांतिमन को एक संस्थान के रूप में ऐसे कलाकारों के लिए विकसित करना चाहते हैं जो इस कला को सीखने के इच्छुक हैं लेकिन सही मार्गदर्शन की तलाश में हैं। इंदौर में ऐसे कई कलाप्रेमी है जो इस कला का अभ्यास तो करते हैं लेकिन वह उन तक ही सीमित है। राकेश वर्मा अपनी यह कला सभी के सामने लेकर आए हैं। शांतिमन एक मात्र ऐसा स्थान होगा जहां कलाप्रेमी इस कला को निःशुल्क सीख सकते हैं। हालांकि देश में शिल्पकला सीखाने वाली अन्य संस्थान हैं लेकिन वे काफी महंगी है जिसके लिए लोगों को एक बड़ी धनराशि की आवश्यकता होगी तथा शहर से बाहर भी जाना पड़ेगा। राकेश वर्मा का कला के प्रति प्रेम व आस्था सराहनीय है।